ИНТЕГРАТИВНА НАСТАВА

ПРИПРЕМА

Разред: трећи

Тема: Разломци

Наставни предмети:

Природа и друштво – Мерење времена, утврђивање

Математика – Разломци, обрада

Српски језик – Народне пословице и изреке, утврђивање

Музичка култура – Двочетвртински такт, утврђивање

Циљ часа: утврђивање знања о јединицама за мерење времена. Стицање и проширивање знања о разломцима , њиховом именовању и записивању; доживљавање и схватање на очигледним примерима.Утврђивање познавања народних пословица и изрека.Утврђивање појма двочетвртински такт и формирање истих кроз ритмичке допуњаљке.

Наставне методе: Монолошка, демонстративна, текстуална, метода писаних радова,метода излагања, кооперативна,

Наставна средства: Видео бим, презентација, слике, наставни лист

Облици рада: индивидуални ,фронтални , групни

Специјални облик наставе: Интегративно учење( повезивање наставе тематском целином у једно, обухватањем више предмета)

Трајање часа: 90 минута

Кораци

* Кроз разговор, фронтално поновити јединице за мерење времена: наброј те од најмање до највеће, колико један сат има минута, један дан сати..., шта нам у свакодневном животу помаже да меримо време?
* Групни рад
Прва група добија наставни лист са сликом сата и сл. питањима:
Колико један сат има минута?
Колико минута је једна половина сата?
Ако је сада 12:15, колико ће сати бити за пола сата?

Друга група добија наставни лист са сликом календара једне године и сл. питањима:
Колико једна година има месеци?
Колико месеци је једна половина године?
Ако је сада 1. март, који месец ће бити за пола године?

Трећа група добија наставни лист са сликом календара једног месеца и сл. питањима:
Колико један месец (новембар) има дана?
Колико дана је једна половина месеца?
Ако је сада 4. новембар, који дан и датум ће бити за пола месеца?

Четврта група добија наставни лист са сликом временске ленте (век) и сл. питањима:
Колико један век има година?
Колико година је једна половина века?
У којој половини века сте ви рођени?
* Следи извештавање група (приказати слајд 1)
Да ли неко зна како помоћу бројева можемо записати ваше одговоре? (нпр. Једна половина године је шест месеци)
(приказати слајд 2)- Како се зове овај запис?
* Истицање циљева часа
Циљеви су записани у табели, поред сваког циља стоје два поља – остварено/неостварено. Хамер са циљевима је на видном месту за ученике и кажем им да ћемо се на крају рада осврнути на постављене циљеве и проценити да ли смо их остварили или не.
* Обрада појма разломка. (Следи презентација о појму разломка.)
Закључујемо да се разломак добија када једно цело поделимо на више једнаких делова.
* Уочавање и именовање разломка (Приказати слајд 3) – Ако једно цело поделимо на 2 ( 3, 4 . 5 ...)делова један део се зове половина. ( именовати и остале разломке ).
* Увођење појмова бројилац, именилац, разломачка црта
Рекли смо да се запис ½ зове разломак. Сваки део записа има своје име ( приказ записа са називима на слајду ) уз објашњење.
* Игра Бројилац-именилац. Игра се као Дан-ноћ. Када кажем бројилац то је као дан, треба да устанете јер је бројилац изнад разломачке црте. Када кажем именилац, то је као ноћ, треба да седнете јер је именилац испод разломачке црте.
* Следи задатак за проверу усвојености уочавања и записивања разломка. Задатак је на презентацији. Ученици свој одговор пишу на пиши-бриши таблици.
* Једно цело не мора увек да буде круг, квадрат или било који облик. Ви сте на почетку часа одређивали половину сата, године...Како сте одредили да је нпр. једна половина године шест месеци? Коју рачунску операцију сте користили? Шта је у том примеру једно цело? Како ћемо израчунати једну трећину од 300?
* Израда задатака на наставном листу ( прилог ). Групе добијају наставни лист са задацима.
* Извештавање резултата – једна група чита решење једног задатка
* Групни задатак – Спој парове. Свака група добија картице. Задатак је да тачно споје картицу на којој је запис разломка са одговарајућом фигуром или бројем. Када споје све парове, добијају лист са повратном информацијом.Сваки тачно спојен пар обележен је словом које треба да упишу у поље са назнашеним редним бројем и тако ће открити један запис (Народне изреке )
* Разговор о народним пословицама и изрекама. Шта су народне пословице и изреке? У коју групу народне књижевности се убрајају? Ко је сакупљао народне умотворине? Шта још спада у н. умотворине?
* Игра Ланац знања. Сада ћемо да проверимо ваше познавање народних пословица и изрека кроз Ланац знања. У свакодневном животу многе ствари делимо на два дела. Да ли је то увек половина? Ове пословице су подељене на два дела. Први део је исписан плавом бојом, а другии део црвеном бојом. Игру започиње онај ко је извукао траку само са плавом бојом.
* Након завршене игре Ланац знања, свака група добија по једну пословицу. Задатак је да објасне њено значење.
Прва група – Боље у колиби певати него у двору плакати.
Друга група – Где мачке нема ту мишеви коло воде.
Трећа група – Оштар нож љуто сече а оштар језик и горе.
Четврта група – Ко пева зло не мисли.
* Извештавање и певање једне песме по избору.
* Повезивање знања о разломцима са нотним дужинама
У математици смо фигуре и бројеве делили на делове. У музици делимо дузину трајања ноте. Које ноте смо учили? Која нота је по дужини трајања дужа? Ако бисмо Дужине трајања нота представили у кругу то би изгледало овако ( хамер ) Приказана је слика једног круга подељеног на четвртине и другог круга у коме је уместо разломка уписана четвртина ноте. Исто и за осмину ноте.
Заједничка анализа једне двочетвртинске ритмичке вежбе. Заједничко извођење вежбе.
* Задатак за сваку групу је да допуне ритмичку вежбу коју добију на наставном листу. Након предвиђеног времена, свака група представља, записује свој запис на хамеру и на крају упоређују колико су слично или различито урадили исти задатак.
* Евалуација кроз проверу остварености циљева који су истакнути и приказани на почетку часа.